Blīdene (stacija)

Blīdene ir neizmantots dzelzceļa pieturas punkts (bijusī stacija) dzelzceļa līnijā Jelgava—Liepāja starp bijušo pieturu Josta un staciju Brocēni. Blīdenes stacija atrodas Blīdenes pagastā netālu no Pilsblīdenes ciema. Garām stacijai iet vietējais autoceļš V1154. Pie stacijas atrodas FUES postenis ritošā sastāva kontrolei.

Jāņa Šarlova (visticamāk) projektētā stacijas ēka saglabājusies līdz mūsdienām. 2021. gadā to izlika pārdošanai izsolē.'Latvijas dzelzceļš' pārdos staciju un betona grodu aku Blīdenes pagastā Šī paša gada maijā tā notika atkārtoti par to pašu summu – €18 526. Stacijas kūts ir sabrukusi un stacijas ēkas jumta stāvokļa dēļ bojājas starpstāvu pārsegums.

 Vēsture 
Stacija tika atvērta līdz ar līnijas Jelgava—Liepāja atklāšanu 1927. gadā. Stacijas ēka uzcelta 1932. gadā kā tipveida ēka ar dienesta un sabiedriskajām telpām apakšstāvā un astoņiem dzīvokļiem augšstāvā. Ēka atrodas uz paaugstinājuma augstā gruntsūdeņu līmeņa dēļ.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 155. lpp.  Līdz 1990. gadiem šeit bija stacija ar 3 sliežu ceļiem. Kopš 2001. gada pieturas punkts ir neizmantots, pasažieru dīzeļvilciens Rīga—Liepāja tajā nepietur kopš 2001. gada 15. augusta.

 Ārējas saites 
 Blīdenes stacijas fotogrāfijas 

 Atsauces 

Kategorija:Dzelzceļa stacijas Latvijā
Kategorija:Dzelzceļa līnijas Jelgava—Liepāja stacijas un pieturas punkti
Kategorija:Blīdenes pagasts